钦定古今图书集成/明伦汇编/宫闱典/第036卷 > 睿宗刘皇后
## 钦定古今图书集成/明伦汇编/宫闱典/第036卷 > 睿宗刘皇后

按《唐书后妃传》：“睿宗肃明顺圣皇后刘氏，祖德威，自
有传。仪凤中，帝在藩，纳为孺人。俄为妃，生宁王寿昌、
代国二公主。帝即位，为皇后，会帝降号皇嗣，复为妃。
长寿二年，为户婢诬与窦德妃挟蛊道，祝诅武后，并
杀之。宫中葬，秘莫知。”景云元年，追谥肃明皇后。
按《旧唐书》本传：后与昭成皇后同被谴，为则天所杀。
景云元年，追谥肃明皇后，招魂葬于东都城南，陵曰
“惠陵。”睿宗崩，迁祔桥陵。以昭成太后故，不得入太庙
配飨，常别祀于仪坤庙。开元二十七年，始祔太庙。